Planti tausen ol sapotas em planti blong ol em ol lain blong lotu blong Tahir-ul Qadri,nau igo kamap long Islamabad,biktaun blong Pakistan na askim strong olsem imas igat ol senis i kamap long wok blong ileksen taim general ileksen i kamap long kantri dispela yar.
Ol sapotas blongen i askim long pinisim ol pasin korapsen,stretim heve iwok long kamap nau long gas na pawa sapplai,na kamapim tu ol senis long stretim wari blong Pakistan ekonomi.
Dispela bikneim lotu man,nau igo kamap long kapital,ibin givim aut tingting blong em olsem gavaman nau igat wanpela de long pasim palimen na ol provinsel assembli na opim rot blong wanpela "care taker administration long lukautim pastaim wok blong lukautim kantri..
"Morally, your government and your assemblies have ended," Qadri told his supporters.
"I will give you (the government) a deadline until tomorrow to dissolve the federal parliament and provincial assemblies.
"After that, the people's assembly here will take their own decision."
Qadri ibin tokim ol sapotas blong em long wokim kemp na slip long nait na tede ol wok mekim wokaut blong ol igo long palimen haus.
"Great sons of the democratic revolution, sons, daughters, scholars, trades, government officials, people from all walks of life, stay until I tell you to leave."
Em tu i laikim ileksen komisin long rausim oa disqualifim ol kendideit long ileksen blong dispela yar sapos oli no bihainim ileksen loa we itok ol memba blong palimen em oli nogat bilif long Islam na Quran.
Tahir-ul Qadri ibin go bek tasol long Pakistan las mun,bihain long ibin spendim 8-pela yar istap long Canada.
Pakistan autoroti ibin korosim em long traim long pasim national ileksen,em bai imas kamap long mun May dispela yar.
tpi_Latn tpi_Latn tpi_Latn eng_Latn eng_Latn eng_Latn tpi_Latn eng_Latn tpi_Latn tpi_Latn tpi_Latn